stanford-oval/wikipedia huggingface dataset:
אמנון סלומון
ביוגרפיה

סלומון נולד בשנת 1940 בתל אביב במשפחה בת שלושה בנים. אביו היה יליד הונגריה ואמו ילידת רוסיה. אביו עבד כמוביל עוגות בקונדיטוריה של אחיו. התגורר סמוך לקולנוע עדן, שם גילה את משיכתו לקולנוע, בעיקר לסרטים מוזיקליים.
החל את הקריירה כעוזר צלם של דוד גורפינקל, תפקיד בו החזיק כארבע שנים, במהלכן גם עזר בצילום הסרט "חור בלבנה" של אורי זוהר.
במלחמת ששת הימים שירת יחד עם הבמאי ז'אק קתמור. לאחר המלחמה החלו בצילום הסרט "מקרה אישה" (1969).
נמנה עם חברי קבוצת האמנים האוונגרדית "העין השלישית".
בשנת 2003 העניקה לו האקדמיה הישראלית לקולנוע וטלוויזיה פרס על הישגים מקצועיים. בשנת 2010, לכבוד יום הולדתו השבעים, נערכה מחווה לכבודו בסינמטק תל אביב. באותה שנה זכה בפרס אופיר על צילום לסרט "התגנבות יחידים" בבימויו של דובר קוסאשווילי.
נפטר מסרטן ונטמן בבית העלמין קריית שאול. הותיר בן זוג, אילן שוקרון.
פילמוגרפיה

1963: "חבורה שכזאת"
1969: "מקרה אישה"
1969: לפני מחר
1972: לא ביום ולא בלילה
1972: לאן נעלם דניאל וקס?
1973: חכם גמליאל
1974: שרית
1974: צ'רלי וחצי
1976: לופו בניו יורק
1976: משפחת צנעני
1978: ישראלים מצחיקים
1978: כמו חלום
1979: לא לעלות יותר
1979: טעות במספר
1981: שדר מן העתיד
1981: שגעון של אבא
1981: אסקימו לימון 3 - שפשוף נעים
1982: אדון ליאון
1984: עד סוף הלילה
1984: מאחורי הסורגים
1984: ספר נשים
1985: מניו יורק באהבה
1985: גשר צר מאד
1985: עד סוף הלילה
1986: אלכס חולה אהבה
1988: הינשוף
1988: תלווה לי את אשתך
1988: נישואין פיקטיביים
1989: אחד באפריל
1989: אחד משלנו
1989: אבא גנוב 2
1990: דרך הנשר
1990: נשיקה במצ"ח
1991: זמן אמת
1991: גמר גביע
1991: המסע המופלא בארץ -מסע בר-מצווה-
1991: רצח בשבת בבוקר (סדרת טלוויזיה)
1992: להב חצוי
1992: טיפת מזל
1992: מאחורי הסורגים 2
1996: זולגות הדמעות מעצמן
1996: קשר דם
1996: האיטלקים באים
1997: אהבה אסורה
1998: פעמיים בוסקילה
1999: צור הדסים
2001: שישה מיליון רסיסים
2003: סימה וקנין מכשפה
2005: שושלת שוורץ
2002: בחודש התשיעי
2003: לא בת 17
2007: אסקימוסים בגליל
2008: הפרויקט של פיטר שמייכל
2010: התגנבות יחידים
שאלה של זהות - דרמה טלוויזיונית.
אלבטרוס שחפי

| אלבטרוס שחפי |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: יסעוראים
תת־סדרה:: תרופודה
משפחה:: אלבטרוסיים
סוג:: אלבטרוס שחפי
שם מדעי
 Thalassarche ‏רייכנבאך, 1853

אלבטרוס שחפי (שם מדעי: Thalassarche) הוא סוג של עופות ים גדולים ממשפחת האלבטרוסיים הנודדים ודואים במשך חודשים בדרום האוקיינוס השקט. הם בעלי ראשים אפורים ומקורים צבעוניים יותר משאר המינים[דרושה הבהרה] (בדרך כלל המקור צהוב או כתום).
מיון

סוג זה הוא הגדול ביותר[דרושה הבהרה] ויש בו 10 מינים:
אלבטרוס בולר (Thalassarche bulleri)
אלבטרוס לבן-כיפה (Thalassarche cauta)
אלבטרוס לבן-ראש (Thalassarche steadi)
אלבטרוס צ'טהאם (Thalassarche eremita)
אלבטרוס צהוב-חרטום (Thalassarche chlororhynchos)
אלבטרוס צהוב-חרטום הודי (Thalassarche carteri)
אלבטרוס אפור-ראש (Thalassarche chrysostoma)
אלבטרוס שחור-גבות (Thalassarche melanophris)
אלבטרוס סלבין (Thalassarche salvini)
אלבטרוס קמפבל (Thalassarche impavida)
אלבטרוס צהוב-חרטום הודי

| אלבטרוס צהוב-חרטום הודי |
| --- | --- |
 
מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: יסעוראים
תת־סדרה:: תרופודה
משפחה:: אלבטרוסיים
סוג:: אלבטרוס שחפי
מין:: אלבטרוס צהוב-חרטום הודי
שם מדעי
 Thalassarche carteri ‏רוטשילד, 1903

אלבטרוס צהוב-חרטום הודי (שם מדעי: Thalassarche carteri) הוא עוף ימי ממשפחת האלבטרוסיים. הוא דומה מאוד לאלבטרוס אפור-הראש ולאלבטרוס צהוב-החרטום האטלנטי. בעבר הוא נחשב לתת-מין של האלבטרוס צהוב-החרטום האטלנטי, אולם מאוחר יותר הם פוצלו.
האלבטרוסים הללו מקננים במושבות, לרוב באיים באוקיינוס ההודי כמו איי הנסיך אדוארד או איי אמסטרדם. הבוגרים מתחילים ברבייה ממש בגיל שמונה שנים. הקן עשוי בוץ, ובו מוטלת ביצה יחידה בכל פעם. עונת הרבייה מתחילה באוגוסט (בעיקר ההכנות), והטלת הביצה מתרחשת לרוב בסביבות החודשים ספטמבר ואוקטובר. הדגירה נמשכת 70 ימים. לאחר 115 ימים מבקיעתו הגוזל יתחיל לעוף.
בים, תפוצתו משתרעת החל מדרום אפריקה ועד לאוקיינוס השקט בסמוך לניו זילנד. תזונתו מורכבת בעיקרה מדיונונים ומדגים. במאה האחרונה מספרי האלבטרוסים הללו הצטמקו משמעותית, ולכן הוא מוגדר כמין הנתון בסכנת הכחדה. הסיבות המשוערות להצטמצמות האוכלוסיות הן לכידה כשלל לוואי של דייגים ופריצתן של מחלות.
שמו המדעי מאזכר את האורניתולוג האנגלי תומאס קארטר.
הערות שוליים

↑  אלבטרוס צהוב-חרטום הודי באתר הרשימה האדומה של IUCN
| אלבטרוסיים |
| --- | --- | --- |
| אלבטרוס גדול | אלבטרוס מלכותי (אלבטרוס מלכותי צפוני) • אלבטרוס נודד • אלבטרוס טריסטני • אלבטרוס אמסטרדם • אלבטרוס אנטיפודי |  |
| אלבטרוס צפון פסיפי | אלבטרוס שטלר • אלבטרוס נצחי • אלבטרוס גלאפגוס • אלבטרוס שחור-רגל |  |
| אלבטרוס עשון | אלבטרוס עשון • אלבטרוס אפור |  |
| אלבטרוס שחפי | אלבטרוס בולר • אלבטרוס לבן-כיפה • אלבטרוס לבן-ראש • אלבטרוס צ'טהאם • אלבטרוס צהוב-חרטום • אלבטרוס צהוב-חרטום הודי • אלבטרוס אפור-ראש • אלבטרוס שחור-גבות • אלבטרוס סלבין • אלבטרוס קמפבל |  |
איז'אק (יישוב)

איז'אק (בהונגרית: Izsák) היא עיר ממוקמת במחוז באץ'-קישקון, בנפת קישקרש.
מיקום

היישוב שוכן בחלק הצפון מערבי של מחוז באץ'-קישקון, 30 קילומטרים דרומית-מערבית לקצ'קמט, בערך באמצע הדרך בין מושב המחוז לבין הכפר שולט. בצד הדרום-מערבי של האזור המאוכלס של היישוב נמצא אחד האזורים המשמעותיים ביותר של הפארק הלאומי קישקונשאג, ביצת המים המתוקים הגדולה ביותר במרכז אירופה, אגם קולון בשטח של 29,620 דונם.
מיקום > נגישות

כביש 52 שמחבר בין קצ'קמט לבין טרנסדנוביה, עובר בגבול הצפוני של איז'אק ולכן זהו נתיב הגישה החשוב ביותר מהאזורים הרחוקים יותר של המדינה. עם זאת, הכביש הראשי אינו עובר במרכז היישוב והעיר נחצית רק על ידי כביש 5301 שמסתעף בגבול המערבי של קצ'קמט. לאיז'אק מגיע גם קו הרכבת 152 שהייתה לו תחנה ליד מרכז העיר. עם זאת, הקו הופסק לנוסעים בשנת 2007.
היסטוריה

שטח היישוב של היום - על פי ממצאים ארכאולוגיים - היה מיושב כבר בתקופת האוורים. האזכור הראשון שלו בכתב שנותר הוא בתעודת הייסוד של מנזר טיהאן בשנת 1055, שבה אגם קולון בגבול המערבי של העיירה מתואר כחלק מהמנזר בשם קולום אקווה (Culum Aqua). באותה תקופה שמו של הכפר עדיין היה אישאסי (Ischasi). בשנת 1279 בתעודה של לסלו הרביעי, מלך הונגריה (שכונה קון, כלומר הקומני) בתעודה שהעניקה זכויות יתר לקומנים מופיע המרוק בשם אישק. בשנת 1426 הוא נרשם ברישומי הכנסייה בשם Izsákegyháza. השם איז'אק ניתן למצוא לראשונה ברישומים הכנסייתיים משנת 1474.
משנת 1816 איז'אק הייתה עיר שוק, שאיבדה את דרגתה במהלך הארגון המנהלי החדש בשנת 1876.
אתרים בעלי חשיבות

פסל הפיאטה 2020הכנסייה הקלוויניסטית נבנתה בשנות ה-1700 בסגנון הבארוק.
בגן הכנסייה הקתולית של מיכאל הקדוש מוצב פסל מונומנטלי של פייטה
בית העירייה
אנדרטת מלחמת העולם הראשונה ומלחמת העולם השנייה
אנדרטה לזכר המרד ההונגרי ב-1956
אנדרטה למהפיכת 1848 בהונגריה
מוזיאון פאלינקה וההיסטוריה המקומית
משחק ניגון פעמונים
מזרקה
באר רוטנת
מקור השם והקהילה היהודית

איז'אק הוא גרסה הונגרית של השם המקראי יצחק. איזאק / איסאק נגזר מהשם הפרטי העברי מהמקור המקראי יצחק, השני משלושת האבות, בנו של אברהם ושרה. פירוש שמו מוסבר במקרא (בראשית, כ"א, ו'). יצחק היה שמו של היהודי הראשון שמתועד בהיסטוריה של גרמניה. ככל הנראה הוא היה סוחר שהתגורר בעיר אאכן, הוא מוזכר כאחד החברים בשליחות ששלח הקיסר שרלמן (קרל הגדול) אל החליף חרון אל רשיד בשנת 797.
איז'אק הוא שמה של עיירה זו בהונגריה בה התקיימה קהילה יהודית קטנה החל מהמאה ה-18. אפשר שמספר יהודים אימצו את שמה של העיירה הזאת כשם המשפחה שלהם.
אחד מרבני העיר היה הרב אברהם ישראל בצלאל רוזנבוים, אחיו של הרב עמרם פישר ובנו של הרב משה נחום רוזנבוים.
ילידי המקום

חנוך (אנטל) פישר (1826 – 1896) היה הרב של דונפלדוואר, ולאחר מכן הרב הראשי של העיר מאקו.
גלריית תמונות

מגרש מרוץ עגלות
בית ספר מיהאי טאנצ'יץ' ההאויר
תמונת איז'אק ממעוף הציפור
איז'אק בתמונה מהאוויר ב-2019
הערות שוליים

↑  מכון זכרון, לתולדות משפחת רוזנבוים הירש, באתר אוצר החכמה
| יישובים במחוז באץ'-קישקון |
| --- | --- | --- |
| ערי המחוז |  קצ'קמט •  באיה |  |
| ערים |  באצ'אלמאש •  דונווצ'ה •  • האיוש Hajós •  איז'אק •  יאנושהלמה •  קלוצ'ה •  קצל •  קרקאג'האזה •  קישקרש •  קישקונפלדיהאזה •  קישקונהלש •  קישקונמאישה •  קונסנטמיקלוש •  לאיושמיז'ה •  מייקוט •  שולט •  שולטוואדקרט •  סבדסאלאש •  טיסקצ'קה •  טומפה Tompa |  |
| כפרים | מדראש • דושנוק • אגשג'האזה • בלוסג • פלשלאיוש • פילפהאזה • פילפיאקב • הלווציה • יאקבסאלאש • קונברץ' • קונסאלאש • ניארלרינץ • לדאנבנה • וארושפלד • אורגוואן • באצ'בוקוד • באצ'סלש • צ'יקריה • קטימאר • קונבאיה • מאטטלקה • טטהאזה • באצ'סנטגיירג' • באטמונושטור • צ'אטאליה • צ'אבוי • דאבוד • דונפלווה • ארשקצ'נאד • ארשקהלמה • פלשסנטאיוואן • גרה • הרצגסאנטו • נג'ברצ'קה • נמשנאדאודבר • שיקשד • סרמלה • ושקוט • אפושטג • דונאג'האזה • קונדץ' • קונפסר • סלקסנטמארטון • צ'ויושפאלוש • טאש • יאסנטלאסלו • קמפץ • מוריצגאט • באצ'בורשוד • באטיה • דראגסל • דונפטאי • דונסנטבנדק |  |
| --- | --- |
בקרת זהויות :  NLI: 987007535521505171  GND: 1049772717  LCCN: n96108532  VIAF: 126836040   WorldCat (עם VIAF): 126836040 
כנסיית מיכאל הקדוש
אנטיכריסט (ספר)

| --- | --- |

 מידע כללי
 מאת:  פרידריך ניטשה
 שפת המקור:  גרמנית
 סוגה:  פילוסופיה
 נושא:  נצרות 
 הוצאה
 תאריך הוצאה:  1895
 הוצאה בעברית
 הוצאה:  הוצאת שוקן
 תאריך:  1973
 תרגום:  ישראל אלדד
 סדרה
 ספר קודם:  שקיעת האלילים 
 הספר הבא:  הנה האיש 
 קישורים חיצוניים
 הספרייה הלאומית:  002018232
 
אנטיכריסט (בגרמנית: Der Antichrist) הוא שם ספרו של הפילוסוף הגרמני פרידריך ניטשה שנכתב בשנת 1888, אך יצא לאור ב־1895. בספרו זה, מאשים ניטשה את הנצרות בפשעים כנגד האנושות והחיים עצמם שנמשכים אלפיים שנה. הנצרות על פי ניטשה יצאה נגד כוחות החיים שבאדם, גאוותו, העזתו וחירותו וכנגד חדוות החושים והאושר שלו.
ניטשה טוען שהנצרות, כדת ניהיליסטית, זקוקה הייתה לחולי בדיוק כמו שתרבות יוון זקוקה הייתה לבריאות, ועל גבם של החולי והעליבות בעולם, הפיצה עצמה ביחד עם תורת המוסר החולנית שלה.
הספר מהווה את ניסיונו של ניטשה לאחד את תורת "שינוי כל הערכים" שלו בעודו חי (הוא התמוטט שנתיים לאחר כתיבת ספר זה). הרעיונות האנטי-נוצריים היו כבר פזורים בספריו הקודמים. אך בספר מלחמתי זה, ניטשה ממקד את עצמו תחת התקפה קשה וחסרת תקדים כנגד הנצרות.
ראו גם

רשימת יצירות של פרידריך ניטשה
לקריאה נוספת

Danto, Arthur, Nietzsche as Philosopher: Expanded Edition, Columbia, 2005, ISBN 978-0-231-13519-1
Kaufmann, Walter, Nietzsche: Philosopher, Psychologist, Antichrist, Princeton, 1974, ISBN 0-691-01983-5
Nietzsche, Friedrich, Twilight of the Idols and The Antichrist, Trans. R. J. Hollingdale, Penguin Books, 1991, ISBN 0-14-044514-5
Nietzsche, Friedrich, The Anti-christ, Trans. H. L. Mencken, See Sharp, 1999, ISBN 1-884365-20-5
Nietzsche, Friedrich, The Antichrist, in The Portable Nietzsche, Trans. Walter Kaufmann, Penguin, 1976, ISBN 0-14-015062-5
Schopenhauer, Arthur, The Basis of Morality, Dover, 2005, ISBN 0-486-44653-0
Schopenhauer, Arthur, The World as Will and Representation, Volume I, Dover,1969, ISBN 0-486-21761-2
Sommer, Andreas Urs, Friedrich Nietzsche: Der Antichrist. Ein philosophisch-historischer Kommentar, Basel, 2000, ISBN 3-7965-1098-1 (the comprehensive standard commentary on The Antichrist - only available in German)
| פרידריך ניטשה |
| --- | --- | --- |
| כתביו | חמש הקדמות לחמישה ספרים שלא נכתבו (על הפאתוס של האמת; על עתיד מוסדות החינוך שלנו; המדינה היוונית; היחס בין הפילוסופיה השופנהארית לתרבות הגרמנית; התחרות ההומרית) • הולדת הטרגדיה • על אמת ושקר במובן החוץ מוסרי • פילוסופיה בעידן הטראגי של היוונים • ראיית העולם הדיוניסית • עיונים שלא בעיתם (דוד שטראוס: המתוודה והסופר; כיצד מועילה ומזיקה ההיסטוריה לחיים; שופנהאור כמחנך; ריכרד וגנר בביירוית) • אנושי, אנושי מדי • דמדומי שחר • המדע העליז • כה אמר זרתוסטרא • מעבר לטוב ולרוע • לגנאלוגיה של המוסר  • פרשת וגנר • אנטיכריסט • שקיעת האלילים • ניטשה נגד וגנר • הנה האיש • הרצון לעוצמה |  |
| מושגים בהגותו | אלוהים מת • החזרה המתמדת • על-אדם • האדם האחרון • מוסר אדונים ומוסר עבדים • פרספקטיביזם • אהבת הגורל • החיוב הניטשיאני  • הטשאנדלה • רסנטימנט • הרצון לעוצמה • מה שלא הורג אותי מחשל אותי |  |
| יצירות אחרות | רשימת יצירות מוזיקליות מאת פרידריך ניטשה • דיתירמבים דיוניסיים • אידיליות ממסינה |  |
| אישים קשורים | אליזבת פרסטר-ניטשה • לו אנדריאס-סלומה • פאול ריי • גאורג ברנדס • יעקב בורקהרדט |  |
| נושאים קשורים | ארכיון ניטשה • כשניטשה בכה • אחותי ואני • הפרס הבין-לאומי על שם פרידריך ניטשה • ניטשה והציונות |  |
| --- | --- |
בקרת זהויות :  NLI: 987007597324605171  BNE: XX2108204  BnF: cb13611144z (data)  GND: 4373217-3  LNB: 000344444  MusicBrainz work: 69f44dc9-de3e-4852-844c-2a42b4dfd5ac
אלפונס אלה

| --- | --- |

 לידה:  20 באוקטובר 1854 אונפלר, הקיסרות השנייה 
 פטירה:  28 באוקטובר 1905 (בגיל 51) פריז, צרפת 
 מדינה:  צרפת 
 מקום קבורה:  בית קברות סיינט-קואן 
 שפות היצירה:  צרפתית 
 זרם ספרותי:  Incoherents, בפסקה זו רשומה אחת נוספת שטרם תורגמה 
 
אלפונס אלה, "טקס אכילת לחם הקודש הראשון של ילדות אנמיות בשלג" (Première communion de jeunes filles chlorotiques par un temps de neige;‏ 1883, Carré blanc)
אלפונס אלה, סביב שנת 1899
אלפונס אָלֵה (בצרפתית: Alphonse Allais;‏ 20 באוקטובר 1854 – 28 באוקטובר 1905) היה סופר, משורר והומוריסט צרפתי, בן תקופת הבל אפוק.
יצירתו

אלה, יליד אונפלר, קלוודוס, הקיסרות הצרפתית השנייה, חיבר קבצים רבים של כתבים היתוליים. כמשורר והומוריסט, פיתח במיוחד את צורת החריזה הידועה בשם Holorime (אולורים) – בתי שיר הבנויים כולם מחרוזים הומופוניים, ששורות שלמות מתחרזות בהם. לדוגמה:
par les bois du djinn où s'entasse de l'effroi,

parle et bois du gin ou cent tasses de lait froid
לאלה מיחסים גם את החיבור המוזיקלי הראשון שכולו שתיקה. חיבורו "מרש אבל להלוויית אדם חירש" משנת 1897 - הבנוי מתשע תיבות ריקות - מקדים יצירות דומות מאת ג'ון קייג' וארווין שולהוף בפער שנים ניכר. יצירתו "סיפור לשרה" תורגם ואויר בידי אדוארד גורי.
אלה לקח חלק בתערוכות הומוריסטיות, בעיקר אלה של Salon des Arts Incohérents מן השנים 1883 ו-1884, שנערכו בגלרי ויויֶין (Galerie Vivienne). בתערוכות הללו הציג אלה מה שנחשב על דעת רבים לדוגמאות המוקדמות ביותר של אמנות מושגית. מבין יצירות האמנות שלו, ההשפעה הרבה ביותר הייתה אולי לגיליון לבן וריק של נייר בריסטול – "טקס אכילת לחם הקודש הראשון של ילדות אנמיות בשלג" (1883) (מדובר בטקס שילדים קתוליים עוברים בגיל שמונה, לבושים בבגדים לבנים), ועבודה דומה באדום, "חשמנים אחוזי שבץ אוספים עגבניות על חוף הים האדום" (חקר זוהר הצפון)" מ-1884 (לבושם הרשמי של חשמנים הוא גלימה אדומה).
אם כי הוא מוכר בעיקר כהומוריסט, עסק גם במחקר מדעי  בתחומי צילום בצבעים והפקת גומי סינתטי.
הוא נהג לבקר באופן קבוע בקברט Le Chat Noir ("החתול השחור") ברובע מונמארטר בפריז, ופרסם מאמרים בשבועון "החתול השחור" שנוסד ב- 1882 כדי לקדם בציבור קברט זה. ב-1891 הוא כתב כמה שירים בשיתוף עם מוריס דונה עבור הקברט.
המלחין אריק סאטי נולד באותו רחוב באונפלר במרחק כמה צעדים מן הבית שבו נולד אלפונס אלה. הם נהגו להיפגש בקברט "החתול השחור" ואלפונס אלה נהג לכנות אריק סאטי "המלחין של תורת הנסתר". מוזיאון קטן על שם אלפונס אלה נמצא בחלקו האחורי של בית מרקחת באונפלר בבית שבו נולד. בשנת 1896 הוא כתב מחזה "זכאי" ביחד עם אלפרד קאפי.
אלה מת בפריז כתוצאה של דלקת ורידים שגרמה לתסחיף ריאתי. רופאו ציווה עליו להישאר במיטה במשך שישה חודשים, אך במקום זה הוא הלך לבית קפה, כפי שהיה רגיל לעשות מדי יום ביומו, ואמר לחברו שליווה אותו בחזרה לביתו: "מחר אני מת; אתה חושב כי זה מגוחך, אך אינני צוחק; מחר אני מת." וכפי שאמר הוא מת ביום המחרת.
קברו של אלפונס אלה בבית הקברות סן-קואן בפריז נעלם ב-1944 אחרי הפצצה של חיל האוויר הבריטי. דימוי של אפרו נטמן בבית הקברות של מונמארטר בפריז ב- 2005.
יצירותיו העיקריות

להתפקע (1891)
יחי החיים! (1892)
שניים ועוד שניים הם חמישה - התייחסות לביטוי השגוי "2 + 2 = 5 (1895)
אין או שוורים (1896)
אל נא נכה את עצמנו (1900)
אליפות אסיה בכדורגל נשים 2006

| --- | --- |
 מארחת:  אוסטרליה אוסטרליה
 תקופת התחרות:  16 ביולי 2006 – 30 ביולי 2006 (15 ימים) 
 מספר משתתפות:  9
 הזוכה:   סין
 מספר משחקים:  20
 מספר שערים:  77 (3.85 בממוצע למשחק)
 מספר צופים:  28,850 (1,443 בממוצע למשחק)
 מלכת השערים:  יפן יוקי נגאסאטו קוריאה הדרומית ג'ונג ג'ונג-סוק (7 שערים)
 → 20032008 ←
 
אליפות אסיה בכדורגל נשים 2006 (באנגלית: 2006 AFC Women's Asian Cup) היא המהדורה ה-15 של אליפות אסיה בכדורגל נשים שארגנה קונפדרציית הכדורגל של אסיה. הטורניר נערך באוסטרליה והתקיים מ-16 ביולי עד ה-30 ביולי 2006. האליפות שימשה כטורניר המוקדמות לגביע העולם לנשים, שנערך שנה לאחר מכן ברפובליקה העממית של סין.
האליפות נערכה בפורמט של שלב בתים ושלב נוקאאוט. שתי הנבחרות הראשונות מכל אחד משני הבתים עלו לשלב חצי הגמר, בו שיחקו בהצלבה, כלומר הקבוצה שסיימה במקום הראשון בבית שיחקה מול הקבוצה שסיימה שנייה בבית המקביל וההפך. במשחק הגמר נפגשו המארחת אוסטרליה וסין. בסיום המשחק, שנערך באדלייד מול 5,000 צופים, ניצחה סין 2-4 בדו-קרב פנדלים וזכתה בטורניר בפעם השמינית בתולדותיה.
מכיוון שסין העפילה אוטומטית לגביע העולם כמארחת, היא לא נחשבה כנציגה של אסיה בטורניר. אוסטרליה וקוריאה הצפונית (שסיימו שנייה ושלישית) העפילו ישירות לגביע העולם כנציגות היבשת, ואילו יפן שסיימה במקום הרביעי נשלחה לפלייאוף הבין-יבשתי מול מקסיקו על כרטיס נוסף לטורניר. בסיום משחקים אלו, ניצחה יפן 2-3 והעפילה גם היא לגביע העולמי.
שלב הבתים > בית א'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  יפן | 9 | 3 | 3 | 0 | 0 | 17 | 1 | 16 |
|  סין | 6 | 3 | 2 | 0 | 1 | 4 | 1 | 3 |
|  וייטנאם | 3 | 3 | 1 | 0 | 2 | 1 | 7 | -6 |
|  טאיוואן | 0 | 3 | 0 | 0 | 3 | 1 | 14 | -13 |
| 0 | 1 | 2 |
| --- | --- | --- |
|  סין | 2 – 0 | טאיוואן   |
|  יפן | 5 – 0 | וייטנאם   |
|  יפן | 11 – 1 | טאיוואן   |
|  וייטנאם | 0 – 2 | סין   |
|  סין | 0 – 1 | יפן   |
|  טאיוואן | 0 – 1 | וייטנאם   |
שלב הבתים > בית ב'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  קוריאה הצפונית | 10 | 4 | 3 | 1 | 0 | 13 | 0 | 13 |
|  אוסטרליה | 10 | 4 | 3 | 1 | 0 | 11 | 0 | 11 |
|  קוריאה הדרומית | 6 | 4 | 2 | 0 | 2 | 14 | 6 | 8 |
|  תאילנד | 3 | 4 | 1 | 0 | 3 | 2 | 26 | -24 |
|  מיאנמר | 0 | 4 | 0 | 0 | 4 | 2 | 10 | -8 |
| 0 | 1 | 2 |
| --- | --- | --- |
|  מיאנמר | 1 – 2 | תאילנד   |
|  אוסטרליה | 4 – 0 | קוריאה הדרומית   |
|  תאילנד | 0 – 9 | קוריאה הצפונית   |
|  מיאנמר | 0 – 2 | אוסטרליה   |
|  קוריאה הצפונית | 3 – 0 | מיאנמר   |
|  קוריאה הדרומית | 11 – 0 | תאילנד   |
|  קוריאה הדרומית | 3 – 1 | מיאנמר   |
|  אוסטרליה | 0 – 0 | קוריאה הצפונית   |
|  תאילנד | 0 – 5 | אוסטרליה   |
|  קוריאה הצפונית | 1 – 0 | קוריאה הדרומית   |
שלב הנוק-אאוט

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | חצי הגמר | חצי הגמר |  |  | הגמר | הגמר |  |

|  | 27 ביולי - אדלייד | 27 ביולי - אדלייד |  |  |  |  |  |
|  |   אוסטרליה |  2 |   |  |  |  |  |
|  |   יפן |  0 |   |  |  |  |  |
|  |   |  |   |  |  |  |  |
|  |  |  |  |  | 30 ביולי - אדלייד | 30 ביולי - אדלייד |  |
|  |   |   |   |   |   אוסטרליה |  2 (2) |  |
|  |   |   |   |   |   סין |  2 (4) |  |

|  |  |  |   |  |  |  |  |
|  |  |  |  |  | המשחק על המקום השלישי | המשחק על המקום השלישי |  |
|  | 27 ביולי - אדלייד | 27 ביולי - אדלייד |   |  | 30 ביולי - אדלייד | 30 ביולי - אדלייד |  |
|  |   סין |  1 |   |  |   יפן |  2 |  |
|  |   קוריאה הצפונית |  0 |   |  |   קוריאה הצפונית |  3 |  |
אלפא (זמר)

| --- | --- |

 לידה:  22 באוגוסט 2000 (בן 24) ג'נובה, איטליה 
 שם לידה:  אנדראה דה פיליפי
 שם במה:  Alfa 
 מוקד פעילות:  איטליה 
 סוגה:  אינדי פופ ‏•‏‏ פופ ראפ
 שפה מועדפת:  איטלקית 
 כלי נגינה:  קול ‏•‏‏ גיטרה ‏•‏‏ יוקולילי ‏•‏‏ פסנתר
 פרופיל ב-IMDb
 
אנדראה דה פיליפי (באיטלקית: Andrea De Filippi; נולד ב-22 באוגוסט 2000), ידוע בשם הבמה אלפא, הוא זמר וראפר איטלקי.
שנותיו הראשונות

דה פיליפי גדל ברובע קוארטו דיי מילה בג'נובה. אביו עובד כאח מוסמך בבית חולים ואמו כפסיכולוגית. במקור הוא רצה להיות רופא לפני שגילה מוזיקה.
בגיל 8 החל לנגן על גיטרה ופסנתר. מאוחר יותר נרשם ללימודי כלכלה וניהול לאמנויות, תרבות ותקשורת באוניברסיטת בוקוני. עם זאת, הוא נשר מלימודיו על מנת להתמקד בקריירה המוזיקלית שלו.
קריירה

בשנת 2020 כתב את "Sul più bello", שיר הנושא של הקומדיה רומנטית Out of My League.‏
בשנת 2023 דורג שירו "Bellissimissima" במקום הרביעי במצעד הסינגלים האיטלקי. דה פיליפי היה אחד משלושים האמנים שהתחרו בפסטיבל סן רמו 2024, הקדם האיטלקי לאירוויזיון 2024, שהתקיים במאלמה שבשוודיה. שירו לתחרות, "Vai!", סיים בערב המגמר במקום העשירי. מאוחר יותר הוציא את אלבום האולפן השלישי שלו, Non so chi ha creato il mondo ma so che era innamorato.‏
דיסקוגרפיה > אלבומי אולפן

| שם | פרטים | מיקומי שיא> ITA |
| --- | --- | --- |
| Before Wanderlust	 |  יצא לאור: 13 בדצמבר 2019  חברת תקליטים: ונדרלוסט סוסייטי  פורמט: הורדה דיגיטלית, סטרימינג | 20 |
| Nord |  יצא לאור: 14 במאי 2021  חברת תקליטים: ארטיסט פירס, ונדרלוסט סוסייטי  פורמט: הורדה דיגיטלית, סטרימינג, אריך-נגן, תקליטור | 14 |
| Non so chi ha creato il mondo ma so che era innamorato |  יצא לאור: 16 בפברואר 2024  חברת תקליטים: Artist First, A1 Entertainment Spa  פורמט: הורדה דיגיטלית, סטרימינג, אריך-נגן, תקליטור | 4 |
דיסקוגרפיה > מיקסטייפים

| שם | פרטים |
| --- | --- |
Mondo Immobile Mixtape:  יצא לאור: 15 בינואר 2017  פורמט: הורדה דיגיטלית, סטרימינג
Alfa-Omega:  יצא לאור: 14 באוקטובר 2017  פורמט: הורדה דיגיטלית, סטרימינג
הערות שוליים

1 2  Moretti, Carlo (24 באוגוסט 2022). "Alfa, lo strano rapper che voleva fare il medico e suona l'ukulele". La Repubblica (באיטלקית). נבדק ב-10 בינואר 2024. {{cite web}}:  (עזרה)
1 2  Laffranchi, Andrea (12 באפריל 2023). "Alfa: "Dovevo fare medicina e invece vado a Sanremo. Mi ispiro al Simposio di Platone"". Corriere della Sera (באיטלקית). נבדק ב-10 בינואר 2024. {{cite web}}:  (עזרה)
↑  Visentin, Barbara (8 במרץ 2023). "Alfa, l'outsider della Generazione Z: "Voglio essere normale, non cool"". Corriere della Sera (באיטלקית). נבדק ב-10 בינואר 2024. {{cite web}}:  (עזרה)
↑  Cabona, Claudio (16 ביולי 2020). "Alfa, esce "Sul più bello": il nuovo singolo è la colonna di un film". Il Secolo XIX (באיטלקית). נבדק ב-10 בינואר 2024. {{cite web}}:  (עזרה)
↑  Rossi, Antonella (3 בדצמבר 2023). "Sanremo 2024: tutti i nomi dei cantanti in gara". Vanity Fair Italia (באיטלקית). נבדק ב-10 בינואר 2024. {{cite web}}:  (עזרה)
↑  "Alfa - Vabbe' ciao (Radio Date: 24-05-2024)". EarOne (באיטלקית). 20 במאי 2024. נבדק ב-23 במאי 2024. {{cite web}}:  (עזרה)
↑  "Discografia Alfa (Albums)". italiancharts.com. נבדק ב-26 בפברואר 2024. {{cite web}}:  (עזרה)
| --- | --- |
בקרת זהויות :  ICCU: CFIV369965  MusicBrainz: 0339d1e8-0228-4432-a77d-3ad19642801a
אלבטרוס שטלר

| אלבטרוס שטלר |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: יסעוראים
תת־סדרה:: תרופודה
משפחה:: אלבטרוסיים
סוג:: אלבטרוס צפון פסיפי
מין:: אלבטרוס שטלר
שם מדעי
 Phoebastria albatrus ‏פאלאס, 1769
תחום תפוצה


אלבטרוס שטלר
אלבטרוס שטלר (שם מדעי: Phoebastria albatrus) הוא עוף ימי גדול ונדיר החי בצפון האוקיינוס השקט. אלבטרוסים נוספים בני אותו סוג טקסונומי מצויים באותו אזור, ועם זאת, אלבטרוס שטלר מציג מאפיינים מורפולוגיים והתנהגותיים דומים לאלה שמציגים אלבטרוסים שחיים באוקיינוס הדרומי. הוא תואר על ידי חוקר הטבע הגרמני פטר סימון פאלאס, שהתבסס על עורות שנאספו על ידי גאורג שטלר (ומכאן שמו של המין). בעבר הייתה אוכלוסייה גדולה של אלבטרוסי שטלר, אולם בעת החדשה האוכלוסייה הגיעה לסף הכחדה בשל פעילותם של סוחרי נוצות. צעדים שננקטו באחרונה על-מנת להגן עליו משיגים הצלחה חלקית.